جريمة خايبة وقعات اليوم الجمعة في الصباح بأسفي بمدار دار القائد عيسى. صاحب سيارة تعرض لعيارات نارية من المكحلة ديالو من طرف أربعة أشخاص. الفيلم حسب شهود عيان ورواية البوليس، أن صاحب السيارة كانو تابعينو 4 الأشخاص في سيارة، ملي وصل للصطاسيون وقع يعرف شكون لي تابعو خرجو ربعة الرجال من بينهم 2 الموظفين ديال سجن مول البركي، مول المكحلة خاف على راسو هز عليهم السلاح وبغا يخلعهم، لكن واحد من الأربعة حيد ليه البندقية وبطريقة ما خرج عيار ناري قلتو على الفور. الشرطة جات لمسرح الجريمة جمعات المعطيات و قرقبات على المتهمين بأربعة، وفتحت تحقيق في النازلة، وغدي يدوز غالبا عند الوكيل العام الملك بداية الأسبوع الجاري. 
جريمة قتل بآسفي بسيناريو مافيوزي.. قتلو السيد بالمكحلة ديالو بعد مطاردة وهاشكون مالين الفعلة